# data[].attributes.headline
Биоразнообразието на

# data[].attributes.body
Биоразнообразието на територията на пещерата включва интересни представители на троглобионтите – отлично адаптирани към подземен живот организми. В пещерата живеят 4 вида прилепи – Голям подковнос, Малък подковнос, Трицветен нощник и Голям нощник. Част от тях могат да се видят в осветените части, достъпни за туристи. Безпокойството им не е желателно.
Пещерата е благоустроена и отворена за посетители всеки ден.
Снимането в пещерата е забранено. Пещерата е под 24-часово видеонаблюдение.

# data[].attributes.headline
Пещерата се състои о

# data[].attributes.body
Пещерата се състои от няколко красиви зали: „Залата на виметата“, „Голямата зала“, „Музикалната зала“, които са свързани със Срутището, над което минава мост. Във „Вълшебната зала“, последната, достъпна за посетители, се намира фигурата, оприличавана на приказната героиня Снежанка, дала името на пещерата.

# data[].attributes.headline
Снежанка е една от н

# data[].attributes.body
Снежанка е една от най-красивите пещери в България. Наричана е още „Перлата на Родопите” и е включена в списъка на 100-те национални туристически обекта. Обявена е за природна забележителност със заповед No.512 от 14 март 1961 г. В своите само 145 метра дължина тя е събрала всички форми на пещерни образувания. Намира се на 5 км oт град Пещера в посока към гр. Батак.
Пещерата е образувана от Новомахленската река.

# data[].attributes.headline
По-късно е забравена

# data[].attributes.body
По-късно е забравена, за да бъде открита отново през 1961 година от туристи.
Пещерата е сравнително малка, но изключително богата на естествените пещерни украси – сталактити, сталагмити, синтрови езера и драперии. Името си носи от снежнобелите наслаги, образували се милиони години и застинали в причудливи форми – „Делфинчето”, „Каракачанката”, „Статуята на свободата”, „Джуджета”, „Папагалче”, както и едноименната „Снежанка” – сталагмит с формата на девойка, чакаща своя принц.